Ujian Trinity

Ujian Trinity diadakan dalam Projek Manhattan laksanaan Tentera Darat Amerika Syarikat melibatkan peletusan sebuah bom atom di Lapangan Bom dan Persenjataan Alamogordo, gurun Jornada del Muerto tenggara New Mexico pada tanggal 16 Julai 1945 menguji bom direka bermuatan plutonium bergelar The Gadget ("Alat") yang serupa model bom nuklear yang bakal dijatuhkan di Hiroshima dan Nagasaki pada 9 Ogos kelak. Projek ini diterajui J. Robert Oppenheimer pengarah Makmal Los Alamos berikutan perbincangan dilakukan di sana yang diluluskan Jen. Brig. Leslie R. Groves, Jr., pengarah projek tersebut. Perancangannya diserahkan kepada Kenneth Bainbridge. Nama "Trinity" diberikan Oppenheimer sempena salah satu karangan sajak nukilan John Donne sebelum kematian penyajak tersebut pada 1531.

Kawasan kawah tinggalan ledakan ini sendirinya masih mengandung unsur radioaktif lebih 70 tahun selepas ujian ini dengan kadar radiasi tersisa didedahkan dalam masa 1 jam diukur lebih tinggi dari pendedahan radiasi semulajadi seharian dibenarkan untuk orang dewasa. Lingkungan pinggir sekelilingnya dijadikan Mercu Tanda Sejarah Kebangsaan pada 1965, sebuah tugu batu setinggi 3.65 m didirikan memperingati ujian tersebut.

Peledakan 
Cuaca paling optimum dengan angin baratan tenang dan kelembapan rendah dimahukan para saintis menjalankan ujian ini dijangka antara 18 dan 21 Julai, namun Presiden Harry S. Truman mendesak agar ujian dilakukan seawal mungkin sebelum beliau menghadiri Persidangan Potsdam, maka tarikh pengujian ditetapkan seawal komponen-komponen bom ini boleh segera diperolehi pada 16 hari bulan sama.

16 Julai: hari besar 
Bom tersebut ditempatkan atas sebuah binaan menara besi berketinggian 20 meter. Peledakan bom dirancang pada tepat jam 04:00 Waktu Zon Gunung Amerika Syarikat (UTC−07:00) namun terpaksa ditunda kerana keadaan cuaca hujan dan sambaran kilat yang melanda dari awal pagi hari itu yang dikhuatiri boleh menyebarkan bahaya radiasi sisa luruhan serta mencetuskan ledakan mengejut. Laporan cuaca yang mereda pada jam 04:45 memberi peluang kepada pasukan pengkaji melakukan peledakan itu semerta, kiraan turun selama 20 minit bermula pada jam 05:10 diumumkan Samuel Allison.

Sepuluh orang sahaja yang dipilih mengikuti ujikaji ini secara langsung selain Bainbridge dan Oppenheimer sendiri iaitu Richard Tolman, Vannevar Bush, James Conant, Jen. Brig. Thomas F. Farrell, Charles Lauritsen, Isidor Isaac Rabi, Geoffrey Taylor dan James Chadwick. Mereka semua bertumpu ke Bukit Compania kira-kira  barat laut dari menara tersebut.

Penyaksian 
Pada jam 05:29:21 waktu tempatan dengan sasaran ± 15 saat, alat tersebut diledakkan dengan tenaga sekuat .  Gunung-ganang sekeliling tempat kejadian diamati lebih terang dari semasa waktu siang selama 1-2 saat sambil bahang di kem pangkalan dirasai "sepanas ketuhar". Pijaran yang membenderang mulanya berwarna ungu berubah ke hijau dan akhirnya putih. Deruman gelombang kejutannya mengambil masa 40 saat dari titik pusat sampai didengari para pemerhati, gegarannya dapat dirasai sejauh  away. Awan cendawan yang terbentuk membesar setinggi .

Serentaknya Robert Oppenheimer memerhati letupan besar itu, terlintas di fikirannya bait dari kitab Bhagavad Gita (XI,11-2):Bertahun-tahun kemudian, beliau menerangkan lanjut bahawa dia turut memikirkan suatu ayat berkait sewaktu mereka semua menyaksikan letupan itu:Tidak lama selepas benderang ledakan tersebut mereda dan para hadirin menenangkan diri, Bainbridge berkata Oppenheimer, "Kini kita semua orang dibenci". Isidor Rabi pula memerhatikan lenggok jalan Oppenheimer yang keluar dari keretanya dengan berhati-hati kerana rasa sedarnya apa yang berlaku.

Pemeriksaan kesan tempat ledakan 
Ledakan itu meninggalkan kawah sedalam  dan seluas . Suatu lapisan kaca tipis hijau radioaktif hasil peleburan pasir silika gurun yang disebut trinitit meliputi jarak jejari sepanjang . Kawasan tersebut diukur keras radiasinya oleh salah satu pemandu kereta kebal ke sana setinggi 13 hingga 15 roentgen.

Nota

Rujukan 

 Sumber utama